Terenthina

Terenthina er en slekt av glansvinger som tilhører underfamilien stjertvinger (Theclinae).  

 Utseende 
Nokså små (vingespenn 25-30 millimeter) stjertvinger. Bakvingen har én lang og tynn og én kortere stjert, i tillegg er selve bakhjørnet gjerne litt uttrukket. Undersiden er brun med hvite eller kremgule tegninger og en stor, oransje flekk ved bakvingens bakhjørne.

 Levevis 
De lever i regnskog og tåkeskog. De voksne sommerfuglene besøker gjerne blomster, og gir seg god tid mens de vandrer rundt mellom blomstene. De holder bakvingene i bevegelse (gnissende bevegelser) hele tiden. Dette kan være for å gjøre eventuelle fiender oppmerksomme på stjertene og øyeflekken ved vingenes bakhjørne, som danner et "falskt hode". Imidlertid viser også arter som hverken har stjerter eller øyeflekk en lignende atferd, så det er sannsynlig at forklaringen er en annen.

 Utbredelse 
Disse artene er utbredt i Mellom- og Sør-Amerika.

 Systematisk inndeling 

 sommerfugler (Lepidoptera)
 gruppe / overfamilie dagsommerfugler (Papilionoidea) 
 familie glansvinger (Lycaenidae) 
 delgruppe Lycaeninae (i vid forstand)
 stjertvinger  (Theclinae)
 stamme Eumaeini Doubleday, 1847
 Hypostrymon-gruppen – Neotropisk
 slekten Terenthina Robbins, 2004
 Terenthina bradyae (D'Abrera, 1995)
 Terenthina terentia (Hewitson, 1868)

 Litteratur 
 Butterflies of the Andes – Terenthina terentia 
 Eksterne lenker 


 Brower, Andrew V. Z. 2007. Terenthina i The Tree of Life Web Project, [http://tolweb.org/ http://tolweb.org 
 www.funet.fi – Terenthina

Kategori:Stjertvinger
Kategori:Sommerfugler formelt beskrevet i 2004